S-219/2017

Mál þetta, sem dómtekið var í dag var höfðað með ákæru lögreglustjórans á höfuðborgarsvæðinu, dags. 28. mars 2017 á hendur:

„A-kk-þgf Á-kk-þgf, kt. 000000-0000,

[...], Reykjavík

fyrir umferðarlagabrot í Reykjavík með því að hafa [...] 2017 ekið bifreiðinni [...] sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist metamfetamín 35 ng/ml og tetrahýdrókannabínól 6,9 ng/ml og auk þeirra fundust í þvagi amfetamín) vestur [...], suður [...] og svo austur [...] og að bifreiðastæði við [...], rétt við [...], þar sem hann yfirgaf bifreiðina og lögregla hafði afskipti af honum.

Telst þetta varða við 1. mgr. 48. gr. og 1. mgr., sbr. 2. mgr., 45. gr. a., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Þá var mál S-342/2017 sameinað þessu máli, en samkvæmt ákæru dagsettri 23. maí 2017 var ákærða gefið að sök umferðar- og fíkniefnalagabrot „með því að hafa aðfaranótt [...] 2017 ekið bifreiðinni [...] sviptur ökurétti og ófær um að stjórna henni örugglega vegna áhrifa ávana- og fíkniefna (í blóði mældist amfetamín 245 ng/ml, metamfetamín 315 ng/ml og tetrahýdrókannabínól 4,2 ng/ml, í þvagi mældist MDMA) um [...] í Hafnarfirði í átt að [...] uns aksturinn var stöðvaður á [...] við [...], og í sama skipti haft í vörslum sínum í úlpuvasa 5 g af kannabisefni sem lagt var hald á.

Telst þetta varða við 1. og 2. mgr. 45. gr. a og 1. mgr. 48. gr., sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997, og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006 og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 23/2001.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram sönnun fyrir sekt ákærða. Hann verður því sakfelldur samkvæmt framangreindum ákærum, en brot hans eru þar rétt færð til refsiákvæða.

Ákærði hefur samkvæmt sakavottorði ítrekað sætt refsingu fyrir umferðar- og fíkniefnalagabrot, þjófnað og nytjastuld. Nú síðast hlaut hann dóm 27. febrúar sl. og var þá dæmdur í sex mánaða fangelsi fyrir þjófnað, akstur undir áhrifum fíkniefna og akstur sviptur ökuréttindum. Brot ákærða nú eru framin fyrir uppkvaðningu þess dóms og verður honum dæmdur hegningarauki í samræmi við ákvæði 78. almennra hegningarlaga sem ákveðinn er fangelsi í 60 daga. Með vísan til tilvitnaðra lagaákvæða í ákæru er áréttuð ævilöng svipting ökuréttar ákærða og upptæk eru gerð þau fíkniefni sem þar eru tilgreind og hald var lagt á af lögreglu.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, A-kk-nf Á-kk-nf, sæti fangelsi í 60 daga.

Áréttuð er ævilöng ökuréttindasvipting ákærða frá 27. febrúar 2017.

Ákærði sæti upptöku á 5 g af kannabisefni.

S-kvk-nf H-kvk-nf (sign.)